ഇന്ത്യ പൂർണമായി പണരഹിത സമ്പദ് വ്യവസ്ഥയിലേക്ക് പോകില്ലെന്ന് ആർഎസ്എസ് മേധാവി മോഹൻ ഭാഗവത് . ബോംബെ സ്റ്റോക് എക്സ്ചേഞ്ച് സംഘടിപ്പിച്ച ചടങ്ങിലാണ് ആർഎസ്എസ് മേധാവിയുടെ അഭിപ്രായ പ്രകടനം . ക്യാഷ് ലെസ് ഇക്കോണമിയെന്നത് നല്ല ആശയമാണ് . പക്ഷേ അതിൻറെ ഗുണം പൂർണമായി നേടാൻ സാധിക്കില്ല . രാജ്യത്തിന് എപ്പോൾ വേണമെങ്കിലും ക്യാഷ് ലെസ് ആയി മാറാം . പക്ഷേ പൂർണ്ണമായ തോതിൽ അത് സാധ്യമല്ലെന്ന് ഭഗവത് പറഞ്ഞു പ്രധാനമന്ത്രി നരേന്ദ്ര മോദി ഇന്ത്യ പൂർണ്ണമായി ക്യാഷ്ലൈസ് മാറുമെന്നതിനുള്ള ശ്രമങ്ങളാണ് നടത്തുന്നതെന്ന് പല പ്രാവശ്യം പറഞ്ഞിട്ടുണ്ട് . അതേ സമയം ഏയർ ഇന്ത്യയുടെ ഓഹരി വിൽപ്പനയ്ക്കെതിരെയും മോഹൻ ഭാഗവത് രംഗത്ത് എത്തി . ഏയർ ഇന്ത്യ സ്വകാര്യ വത്കരിക്കുന്നെങ്കിൽ അതിൻറെ നിയന്ത്രണം ഇന്ത്യൻ കമ്പനിക്കായിരിക്കണമെന്ന് ഇദ്ദേഹം അഭിപ്രായപ്പെട്ടു . ജർമ്മനിയിലും മറ്റും ഇങ്ങനെയാണ് , ഒരു രാജ്യവും അവരുടെ ആകാശത്ത് അന്യരാജ്യക്കാർക്ക് പറന്നുകളിക്കാൻ അവസരം നൽകില്ല , മോഹൻ ഭാഗവത് പറഞ്ഞു .